KOMISIJOS SPRENDIMAS
2008 m. rugsėjo 16 d.
kuriuo Komisijos atstovas skiriamas į Europos vaistų agentūros Valdančiąją tarybą
(2008/735/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. kovo 31 d. Europos Parlamento ir Tarybos reglamentą (EB) Nr. 726/2004, nustatantį Bendrijos leidimų dėl žmonėms skirtų ir veterinarinių vaistų išdavimo ir priežiūros tvarką ir įsteigiantį Europos vaistų agentūrą (1), ypač į jo 65 straipsnį,
kadangi:
(1)
Pagal Reglamento (EB) Nr. 726/2004 65 straipsnį Europos vaistų agentūros (toliau - Agentūra) Valdančiojoje taryboje turi būti du Komisijos atstovai.
(2)
Komisijoje perskirsčius kompetencijas iš Sveikatos ir vartotojų reikalų generalinio direktorato būtina paskirti naują Agentūros Valdančiosios tarybos narį ir pakaitinį narį, pakeičiantį narį šiam nesant ir balsuojantį jo vardu,
NUSPRENDĖ:
1 straipsnis
Į Europos vaistų agentūros Valdančiąją tarybą skiriamas Komisijos atstovas turi būti asmuo, užimantis šias pareigas ir atliekantis šias funkcijas:
a)
Vyriausiasis patarėjas, itin suinteresuotas visuomenės sveikatos klausimais, patariantis Sveikatos ir vartotojų reikalų generalinio direktorato generaliniam direktoriui sveikatos strategijos klausimais ir padedantis Visuomenės sveikatos ir rizikos vertinimo direktorato direktoriui.
Pakaitinis narys turi būti asmuo, užimantis šias pareigas ir atliekantis šias funkcijas:
b)
Sveikatos strategijos ir sveikatos sistemų skyriaus vadovas, į kurio pareigas įeina visuomenės sveikatos politikos krypčių ir veiksmų, įskaitant vaistų sritis, nustatymas ir rengimas bei bendros skyriaus veiklos krypties nustatymas remiantis Sveikatos ir vartotojų reikalų generalinio direktorato ir (arba) Visuomenės sveikatos ir rizikos vertinimo direktorato darbo programa.
2 straipsnis
Sprendimas taikomas asmenims, kurie šio sprendimo priėmimo dieną užima, įskaitant laikinai, 1 straipsnyje nurodytas pareigas, ar bet kuriam asmeniui, perimančiam tų asmenų pareigas.
3 straipsnis
Sveikatos ir vartotojų reikalų generalinio direktorato generalinis direktorius Valdančiosios tarybos pirmininkui ir Agentūros direktoriui praneša asmenų, užimančių 1 straipsnyje nurodytas pareigas, vardus ir pavardes bei apie visus susijusius pasikeitimus.
Priimta Briuselyje, 2008 m. rugsėjo 16 d.